Downloaded from YTS.MX
Godmorgen. Kan du give os dit navn og din stilling?
Official YIFY movies site: YTS.MX
Homero Gómez González.
Jeg er kommuneformand og kommissær for El Rosario,
verdens største naturreservat.
Efter to måneders rejse kan vi se dem flyve!
Solens brude.
Den rejsende sommerfugl.
Verdensarv.
De dødes sjæle!
Kom på besøg. Det er et verdensvidunder!
Se dem!
Smukt!
Michoacáns statsadvokat udtaler sig
om aktivisten Homero Gómez González' forsvinden.
Han blev sidst set i mandags til et møde i landsbyen El Soldado.
Men Homero er en af 800 aktivister, som har modtaget dødstrusler.
I dag spørger hans familie, landsbyen og måske sommerfuglene,
hvad der er sket med Homero Gómez.
Det er en af jordens mest betagende forestillinger.
Men deres reservat er ved at forsvinde.
Monarksommerfuglebestanden er faldet med 22 procent i forhold til sidste år.
Den høje fyr og oyamelgran ødelægges,
når der dyrkes profitable produkter som avocado.
Michoacán er blevet slagmarken for en række kriminelle grupper.
De forgrenede sig fra international narkosmugling
til noget meget lettere ved at angribe den lokale økonomi.
1.733 miljøforkæmpere er blevet dræbt i de sidste 10 år.
68 % af dem var i Latinamerika.
Mexico havde det højeste antal drab på miljøaktivister.
MONARKSOMMERFUGLENES VOGTER
Efter han blev uddannet,
var min bror en af de første professionelle her i samfundet.
Han var dygtig i skolen.
Han fik altid gode karakterer.
Og bønderne her havde store forhåbninger om,
at han kunne bruge sine evner til at hjælpe dem.
Så begyndte han at involvere sig i miljøspørgsmål og monarksommerfuglen.
De kaldes reservater, fordi millioner af sommerfugle dør her.
Hannen dør, når hunnen vender tilbage til USA og Canada for at lægge sine æg.
Mange sommerfugle bliver ædt af fugle og gnavere eller dør af kulde,
fysisk udmattelse og frost.
Derfor bliver det kaldt et reservat.
Han blev mere og mere involveret som rådgiver.
Det er her, hans historie begynder.
Hans karriere.
Vi våger over vores skove hver dag.
Vi har over 1.000 landbrugsgrunde.
Nu planter vi træer.
Så dette sted vil altid være sikkert,
men vi skal beskytte vores monarksommerfugl,
en af Mexicos naturlige vidundere.
Homero var en joker, men samtidig var han meget kærlig.
Han krammede sine børn og sagde, hvor højt han elskede dem.
Han var begejstret, da lille Homero blev født.
Da jeg fødte, sagde han: "Bed mig om hvad som helst."
Jeg spurgte hvorfor.
"Jeg vil takke dig, fordi du gav mig en søn."
HOMEROS KONE
Vi var så lykkelige dengang.
Min far var en glad mand.
Mine tidligste minder med ham er fra gåture i skoven.
Jeg legede med sommerfugle. De fløj helt tæt på mig.
Jeg ville røre dem, men de lod mig ikke gøre det.
Han tog billeder af sommerfuglene, selv når de fløj ind mellem træerne.
Her til morgen flyver hundredvis af sommerfugle,
fordi de danner kolonier, som jeg stødte på i morges.
Vi vil se dem lige nu.
Han var leder af sit samfund, som er et område med fællesejet jord.
Området har mange skove.
Der er meget vand.
Træerne vokser hurtigt.
Men det er også en fattig region.
Og Homero fik ansvaret for at fremme beskyttelsen
af monarksommerfuglens reservat.
Et hjortekid sover her i monarksommerfuglens skov.
Det er camoufleret bag grenen.
Og jeg fandt det sovende.
Et hjortekid.
Det er årstiden,
hvor kid bliver født.
Monarksommerfuglereservatet i Michoacán åbner for offentligheden
og får tusindvis af besøgende indtil 31. marts.
Turistministeriet forventer 225.000 besøgende,
både nationale og udenlandske, i Rosario og Sierra Chincua-reservaterne.
SOMMERFUGLE 300 METER FREMME
De er smukke.
Jeg græder.
Det er noget af det smukkeste, vi har set.
Billeder viser ikke det hele.
Vi gør vores bedste.
Det er utroligt smukt.
Sammen med turisme blev sommerfuglene en vigtig ressource,
som støtter lokalsamfundet.
Og Homero blev en stor del af det.
Han lagde billeder af sig selv med sommerfugle
og forklaringer på Facebook.
Så bad han mig om at filme ham.
Hilsner fra El Rosario...
Han lavede mange fejl i starten.
"Stop. Film det igen."
Vi lavede endda vores egne skilte.
Han gav tegn, og jeg begyndte at filme.
I dag deler jeg dette sted
med et naturligt vidunder, monarksommerfuglen.
Kendt som den rejsende, solens brude, en verdensarv.
I skal komme og se dem.
Vi har åbent dagligt fra 8 til 17 indtil marts.
Han havde mange bøger om dem, om deres liv og rejse fra Canada.
Han tog til Canada for at se dem.
Han indsamlede oplysninger.
Han vidste praktisk talt alt, hvad man kan vide om dem.
Det er let at se, hvorfor folk er lidenskabelige omkring,
forelskede i og entusiastiske over sommerfuglen.
Den gør det, vi kalder umuligt.
Insektet har formået at gennemtrænge mange samfund og mange grupper.
Sommerfuglene er et symbol på det umulige, på drømme.
Der er mange referencer til idéen om transformation,
modstandskraft, muligheder og fremtiden.
Og tanken om at have mere end ét hjem.
Det hører jeg fra migrantgrupperne, som jeg arbejder med i USA.
Udokumenteret!
Ikke bange!
- Udokumenteret! - Ikke bange!
Udokumenteret!
Man kan drage en parallel mellem oplevelsen og udholdenheden
hos sommerfuglen og mennesker i bevægelse.
Og samtidig bliver sommerfuglen betragtet som en bærer af forfædrenes sjæle
i de centrale mexicanske kulturer.
Sommerfuglen tager familien med til mexicanske fester,
som kombinerer forfædres og moderne traditioner.
I den sammenhæng finder jeg det interessant,
at den er forbundet med imaginære verdener.
Sommerfuglen opnår noget, som andre væsner ikke tør forestille sig.
Først er der ægget.
Monarken lægger sine æg under mælkeplantens blade.
Planten vandrede også fra syd til nord for tusindvis af år siden.
Den er monarksommerfuglens eneste værtsplante.
Larven danner det, der kaldes en kokon eller en puppe.
De organer, der engang tilhørte larven, bliver til vinger.
Så kommer den ud som en voksen sommerfugl, en monark.
En monark, der bliver født i Canada, vil prøve at finde en sø
for at drage fordel af vinden,
som driver den frem og gør turen lettere.
KILOMETER
Det er en af verdens mest spektakulære migrationer.
Titusindvis af millioner sommerfugle forlader USA og det sydlige Canada
og flyver helt ned til bjergene i Michoacán.
LAKE ERIE GRÆNSEN MELLEM CANADA OG USA
Monarksommerfugle trækker sydpå,
så du ser måske flere monarker end normalt på himlen.
WEST VIRGINIA, USA
Monarksommerfuglenes magiske migration sker lige nu.
De er på vej til deres vinterhjem i Mexico.
Heldigvis for os, hviler de sig her.
De krydser det, vi kender som Midtvesten.
Og du vil se dem flyve højt på himlen over Oklahoma,
supermotorvejen for monarker.
OKLAHOMA, USA
Der er set sommerfugle i det centrale Texas,
og vi vil se endnu flere bevæge sig gennem vores område.
I ørkenen kan de få problemer.
Det er en hård tid for sommerfuglen, som har fløjet i mange dage.
Den møder infrastruktur som broer, hvilket kan være kompliceret.
Den sidste del af rejsen i Mexico er opslidende,
fordi der ikke er vand og få planter.
Ingen mælkeplanter og mindre nektar.
På den forventede ankomstdato
flyver monarksommerfugle over Michoacáns oyamelskove.
De første sværme ankommer fra det sydlige Canada
efter at have krydset USA på vej til Mexico.
De ankommer til monarkreservatet
og flyver ned til præcis den oyamelskov, som deres forfædre kom fra.
Og der holder de en pause.
De er trætte.
De har fløjet i månedsvis, mange tusinde kilometer,
muligvis uden vand og føde.
De holder en reproduktiv pause, som vi kalder kolonier.
De ville ikke overleve alene på grund af vejrforholdene.
Vi har haft åbent siden den 19. november.
Det har været en god sæson. Mange besøgende.
I går havde vi 1.300, 1.000 dagen før.
Folk kommer. Det går godt.
Vi forventer 180.000 turister i denne sæson.
Lokalbefolkningen passer på skovene, fordi de er deres hjem.
De bruger skovene som deres levebrød, ligesom andre arter gør.
Når der sker en ændring i lokal brug på grund af eksterne krav,
åbner det døren for andre ting og væsener,
som kan være skadelige for mennesker, skoven og sommerfuglene.
Michoacán er rig på naturressourcer.
Den har alle klimaer.
Men det østlige område er særligt rigt på træ.
Der er også mange mineraler.
Michoacán er en af Mexicos farligste stater.
Konstante konflikter mellem narkokarteller resulterer i en stigende drabsrate.
Alene i Michoacán har vi identificeret 14 kriminelle grupper.
Det er dem, der er registreret.
Mencho-specialstyrken!
Los Correa.
Los Pájaros de la Sierra.
La Nueva Familia Michoacana.
Los Viagras.
Carteles Unidos.
Og to store kriminelle grupper,
Cartel Jalisco Nueva Generación
og Cartel de Sinaloa, som har lokale allierede.
De smugler alt fra våben til narko.
En betydelig del af kartellernes indtægt kommer fra fremstilling af metamfetamin
og etablering af laboratorier.
Michoacán er vigtig for narkokarteller
på grund af smuglerruterne mod nord.
Forskellige grupper kontrollerer ruterne.
Det er udgangspunktet for narkoforsendelser fra Sydamerika.
Forsendelserne skal transporteres over land for at nå til grænsen.
For fanden!
Michoacán bliver mere voldelig,
som stigningen på 22 % af forsætlige drab viser.
Desværre er volden langt fra forbi.
Det opsplittede kartellerne.
Deres hovedområde, narkosmugling,
udviklede sig til en bredere kriminel portefølje
med afpresning, kidnapning og ulovlig skovdrift, primært til eksport.
Træeksportindustrien i Mexico er 3,2 milliarder dollar værd.
Og det anslås, at op mod 70 % af alle træer, som fældes i Mexico,
fældes ulovligt.
Størstedelen af tømmeret bliver sendt til USA.
Organiserede kriminelle grupper forsøger at få mest muligt ud af overskuddet
og sikre, at noget af det ender i deres hænder.
Det kan ske gennem afpresning
og tilbud om beskyttelse for tømmervirksomheder.
Men vi ser i stigende grad, at grupperne selv deltager i skovdriften.
Homero sagde, at vores skove er en guldgrube.
Et 30 meter højt fyrretræ kan sælges for 18.000 pesos.
Vi har anholdt folk, som var i færd med at fælde og stjæle træer.
Vi lukkede reservatet og bad om myndighedernes hjælp.
I stedet dækker de over dem.
Og vi er stolte over at stå vagt, fordi vores skove bliver bevaret.
Det tiltrækker også myndighedernes opmærksomhed.
Der er mindre støj om natten,
så det er lettere at høre en motorsav eller nogen, som fælder et træ.
Rifler og macheter er alt, hvad vi tager med i skoven.
Vi ved, at vi er i fare.
Deres fordel var, at de kendte skoven som deres baglomme.
De tog dem bare og overgav dem til myndighederne.
- Vis dit ansigt. - Op!
- Han er din chef. - Få ham op.
De lokale, kun bevæbnet med mod
og gud ved hvad ellers, konfiskerede tømmeret.
Da han fandt træerne, som de havde fældet,
meldte ham dem.
Men de sagde til ham: "Vi ses, når vi kommer ud."
Han sagde mange gange til vores møder:
"Brødre, lad os fortsætte med at forsvare vores interesse i skoven
og her i vores reservat.
Selv hvis nogen bliver dræbt, kan de ikke dræbe os alle."
Jeg husker noget, han plejede at sige.
At organiserede kriminelles næste skridt
ville være at overtage naturressourcerne.
Han sagde, at de ville tage kontrol over vandet og skoven,
og det gjorde de virkelig.
Det er det, vi oplever nu.
Organiseret kriminalitet fungerer på samme måde næsten overalt.
Man ser en konvoj med 20-30 bevæbnede mænd i lastbiler
køre forbi med motorsave mod skoven.
Den ene lastbil efter den anden kommer ned fra bjergene med tømmer.
De gik efter kerneområdet.
Kerneområdet er en urørlig zone.
Det er monarksommerfuglens hjem.
De rydder skoven og brænder området.
Jorden eroderer, og de ændrer, hvordan den bruges.
Den er uegnet til fyrretræer.
Den kan bruges til at dyrke andre ting, og det er normalt avocadoer.
De kriminelle grupper skaber ekstra indtægt
ved at fremme avocadoproduktion i områder, de udnyttede ulovligt
og tog fra folk.
I dag ejer mange kriminelle grupper mange hektar med avocadoplantager.
Og pludselig har man en markedsplads til mange milliarder dollars,
som bruger det, Mexico producerer,
og sender milliarder af dollars tilbage.
Organiserede grupper finder en vej ind i den internationale handel
mellem de to store økonomier, Mexico og USA.
I det sidste årti
har efterspørgslen på avocado ført til en udvidelse ind i naturreservatet.
Det er udfordrende at begrænse dette skift fra beskyttet skov til avocado-monokultur.
Jeg mener ikke, at et skift til avocadoer
påvirker sommerfuglen, men det gør det, vi har nu,
fordi det kræver meget vand.
Så de begynder at skabe landbrugsjord og stjæle grundvandet.
Vandet kommer fra sommerfuglens skove
og påvirker menneskesamfund og andre samfund, som sommerfuglens.
Homero var bekymret, for hver anden dag opstod en ny skovbrand.
Han sagde:
"Narkohandlerne ramte os."
"De vil opkræve betaling for alt, selv for vores skove."
Han sagde, at mens han var i live,
ville han ikke lade kriminalitet trænge ind i lokalsamfundet.
Alle kender alle.
Hvis du bor der og indgiver en klage, finder de ud af det og kommer efter dig.
Dig eller din familie.
"Jeg har et stort problem, som jeg ikke tror, at jeg kan løse."
Det var hans ord.
El Rosario-reservatet er blevet forladt.
Homero Gómez påpegede, at manglen på sikkerhed
har reduceret antallet af besøgende med næsten 70 %.
Vi tillader ikke skovdrift.
Vi sætter livet på spil.
I stedet for at lytte og hjælpe, undertrykker de os.
Homero blev sit eget reklamebureau.
Han talte lige så let med lokale eller landsdækkende medier
som med internationale organisationer.
Han vidste, at presseomtale og det internationale spotlys
fra statens og landsdækkende medier
ville give ham større indflydelse.
Monarksommerfuglens reservat er kritisk truet
af ødelæggelsen af op mod 500 træer om dagen.
Hvert år rapporterer nyhedsudsendelser
om monarksommerfuglens ankomst.
Men sådan kaster de lys over historiens mørke side,
rydningen af biosfærereservatet.
De interviewede Homero jævnligt.
Der kom trusler om ulovlig skovdrift, men lokalbefolkningen samlede sig,
og vi fik fat i dem.
Han holdt os opdateret: "De er ankommet."
Og vi kunne se stigningen i regionen i antallet af drab,
kidnapninger og bortførelser.
Han sagde det ikke på kamera, for han var forsigtig.
Presset fra medierne og Homeros aktivisme
fik myndighederne til at slå ned på de kriminelle.
Det tvang dem til at foretage operationer og efterforskninger
og beslaglægge ulovlige træforsendelser.
Narkokartellerne i regionen begyndte at blive nervøse,
fordi han tiltrak opmærksomhed til reservatet.
I sine bestræbelser på at forsørge sig selv, sin familie og lokalsamfundet,
som så ham som leder,
kolliderede han med kriminelle grupper.
I Michoacán søger kriminelle grupper politisk magt.
Af en eller anden grund
har de brug for at være
den politiske struktur, som styrer alt.
De vil være som Pablo Escobar.
Statens seneste guvernører, i hvert fald de sidste fire-fem,
har været direkte forbundet med de kriminelle grupper.
Vi vil løse usikkerhedsproblemet!
MICHOACÁN POLITI
Vi vil styre Michoacán!
Og vi vil gøre Michoacán til en af Mexicos sikreste stater!
Tak.
Aktivister og politikere i Michoacán
har fremsat beskyldninger i den lokale presse mod Silvano Aureoles.
Silvano Aureoles brugte millioner på at bygge syv bunkere i sin regeringstid.
Silvano blev taget i at støtte Tempelridderkartellet.
Dulce, lederen af Tempelridderne,
gav ham to millioner dollars for et par dage siden.
De siger, at de gav dig to millioner dollars.
Jeg siger dig, Ciro, at jeg starter en efterforskning.
Jeg var fast besluttet på
at skabe orden i tingene.
Jeg gjorde staten stærkere.
Men på lokalt plan er kommunerne helt forsvarsløse.
De kriminelle grupper strejfer rundt og lægger pres på dem
på vegne af deres sag.
Hvad er de kriminelle gruppers sag?
Narkosmugling og ulovlig skovdrift.
Ulovlig skovdrift er en kæmpe forretning.
Det er meget attraktivt.
Jeg vil endda sige, at nu mere end dengang
er ulovlig skovdrift mere rentabelt end at dyrke marihuana.
Homero og befolkningen i El Rosario konfronterede dem
for at beskytte deres lokalsamfund.
Man kan se i regionens nabosamfund,
hvordan deres skove er blevet udtømt.
Men El Rosario bevarede deres. Hvorfor?
På grund af Homeros ihærdighed og mod til at konfrontere dem.
Der var skududvekslinger.
Og på den anden side var han og jeg uenige.
Selvom jeg støttede hans sag, var der modstand,
fordi han følte, at vi trængte ind på hans politiske territorium.
Det er en god mulighed.
Vi kan sige til vores nabo, at han kan plante træer,
fordi han får en månedlig indkomst.
Guvernøren kunne sige lige det, han ville på sine pressemøder,
men sandheden er, at han var ligeglad med monarksommerfuglen
og vores østlige skove.
Homero sagde også:
"Selvom han er min ven, ignorerer han mig og svarer ikke."
Guvernør Silvano afgav et løfte, men holdt det ikke.
Vi har aldrig set nogen af dem her.
Vi sørger for, at ingen fælder træerne. Vi sætter livet på spil.
At være fuld er ikke det samme som at være bartender.
Så det er ikke det samme at støtte dem, som protesterer og kræver ting,
som at støtte regeringen,
der tager beslutninger på vegne af befolkningen.
Han klagede vredt over, at jeg ikke hjalp så meget,
som de ønskede.
Han tog pengene. De 4,5 millioner pesos er væk.
Vi har ikke råd til at betale folk.
- Folk kan ikke arbejde. - En ad gangen.
Ellers bliver det en uendelig liste.
Så vi protesterede mod Silvano.
Lad os finde løsninger og glemme fortiden.
Vi troede, Silvano var hans ven.
Men vi indså, at han ikke var det.
Film det her.
Og så tog de Homero og anholdt ham.
"Hvis de ikke løslader ham, samler vi folk.
Hvis vi er 250 mennesker, kommer der tusind."
Kom denne vej!
- Drej her. - Kom denne vej.
Vend den vej!
De løslod ham, og vi tog tilbage.
Vi ankom til El Rosario klokken tre om natten.
Men vi havde ham med.
Sommerfuglereservatet er en krudttønde med politiske grupper i konflikt,
kriminelle organisationer, der kæmper om kontrol,
og en rival, der udfordrede dem, gjorde problemet synligt
og havde en alternativ politisk bevægelse.
Sommerfuglene ankommer aldrig så sent.
Det skyldes klimaforandringerne.
De nordlige lande bringer sommerfuglene i fare.
De bruger pesticider uden omtanke og dræber store bælter med majs og træer.
Det er problemet. Problemet hedder Monsanto.
Han har altid kæmpet for os og ville være vores borgmester.
Han stillede op.
Vores guvernør har lavet ændringer
inden for turisme og kultur, og det er aldrig sket før.
Nogle er kun kommet for at tage billeder.
De vil være tæt på guvernøren.
Men når vi søger hjælp, gør de intet.
Jeg er glad for ændringerne.
Min bror gik ind i politik
på grund af sin aktivisme og kærlighed til naturen og sommerfuglen.
Men i virkeligheden var min bror ikke typen,
som ville have magt.
Det handlede om socialt arbejde og venskaber
og at hjælpe folk, for han gjorde mange ting.
Folk fra El Rosario ved det, og derfor elsker de ham.
For i den tid, han var der,
blev der opnået store ting, som ikke kan blive gentaget.
Da min far stillede op, blev han kidnappet.
De pressede ham for at gøre klart, at han ikke kunne vinde.
De sagde, at han skulle få folk til at stemme på en anden
eller bede dem om ikke at stemme.
De truede ham og sagde, at hvis han vandt borgmestervalget,
ville de komme efter ham og hans familie.
De ville forhandle.
Han skulle holde op med at protestere og lade dem fortsætte skovdriften.
De løslod min far ved daggry.
Næste dag var valgdagen.
De brugte hele lørdagen på at overbevise folk om ikke at stemme.
På det tidspunkt gik der rygter om to bortførte.
Alt blev lukket, fordi nogen blev fundet myrdet.
Dette område havde den højeste kidnapningsrate dengang.
Folk fra lokalsamfundet blev bortført og fundet døde næste dag.
I valgperioden blev kandidater dræbt.
Han sad ofte ved vinduet.
Hvis en bil kørte forbi, så han ud for at se, om de kom efter ham,
for han var allerede bekymret.
Jeg blev kidnappet af grupperne i Michoacán,
men det afholdt os ikke fra at kæmpe.
13. JANUAR 2020
Den morgen bad han mig vente på ham.
Mødet ville ikke tage lang tid.
Efter mødet ville han køre mig i skole.
Han modtog det ene opkald efter det andet.
De spurgte ham, om han tog med til byens hestevæddeløb.
Personen, som ringede, var Elizabeth,
den kommunale administrator.
Han forlod mødet for at køre min nevø Homero til bussen.
Han ringede og sagde:
"Bed lille Homero om at tage en skjorte med,
for jeg har ikke tid til at skifte."
Det var byfestens sidste dag. Han ville tage til hestevæddeløbet.
Vigtige politikere kom til byfesten, og de ventede på ham.
Så jeg sendte lille Homero derhen med hans skjorte på en bøjle.
Vi talte sammen.
Han spurgte om mine fag næste semester.
Jeg fortalte ham om fagene.
Og så holdt vi op med at tale.
Så tog jeg bussen.
Jeg så ham aldrig igen.
Homero tog til de lokale hestevæddeløb.
Lederne inviterede ham.
Det var både socialt og forretningsmæssigt.
- De er afsted! - De er afsted!
Der var et billede af ham på Facebook med andre mennesker.
Så jeg tænkte: "Han hygger sig."
Det var omkring klokken 21 eller 22.
Jeg kunne ikke sove.
Klokken fire om morgenen var han ikke kommet.
"Hvor er han?"
Min mor ringede og spurgte mig, for hun kunne ikke få fat i ham.
Så jeg ringede til politiet.
Der var intet spor af min far eller hans bil.
Jeg var den første, der ledte.
Jeg blev nervøs.
Da jeg ankom til stedet, hvor væddeløbet blev holdt,
var det første, jeg så, hans bil.
Han var der ikke.
Da jeg så den, kunne jeg ikke lide det. Der var noget galt.
Jeg ringede til Elizabeth, som var en af Ocampos repræsentanter.
Hun sagde: "Din far var sammen med embedsmænd."
Med Octavio Ocampo, som var stedfortræder,
og byrådsmedlem Karina Alvarado.
Hun bad mig om at ringe.
Så jeg ringede.
Hun sagde, at min far stadig var der, da hun gik.
Hele dagen var jeg rædselsslagen og bekymret
og ringede til min far.
Telefonen ringede, men ingen tog den.
Den 14. januar
ved 16-tiden tog en person endelig min fars telefon.
En mand.
Han sagde, at min far havde lagt sin telefon og tablet i en tacobod.
Han havde taget telefonen med hjem.
Min far glemte aldrig sin telefon,
for det var turistsæson, og folk ringede til ham.
Jeg spurgte, om han vidste noget. Han sagde, at min far var gået.
Jeg tog hjem. Hele familien var der.
Og de sagde,
at min far var forsvundet.
Jeg sagde, at jeg ville lede.
Vi talte med statsadvokaten, som foreslog, at vi ventede med at anmelde det.
Så vi anmeldte det næste dag.
ANKLAGERENS KONTOR
De kaldte det "virtuel kidnapning."
De forklarede, at det sker, når man bliver truet over telefonen.
De fører offeret til et sted som et hotel eller måske en kirke
og afpresser personens pårørende.
Han kunne være hvor som helst.
Da de anmeldte det,
reagerede myndighederne med fuldstændig ligegyldighed.
De undervurderede sagen.
Det var virtuel kidnapning.
Han var derude. De arbejdede på det.
Myndighederne handler med apati
for at kunne sameksistere med kriminelle grupper.
Jeg lavede et interview.
Jeg sagde barske ting.
At min bror var forsvundet,
og at statsadvokaten intet gjorde.
Artiklen kom på forsiden.
Redaktøren besluttede det. Det var hovednyheden.
Internationale organisationer sluttede sig til os og spredte budskabet
og pressede regeringen til at lede efter Homero.
BESKYTTELSE AF AKTIVISTER
Det var vigtigt nyt i alle henseender.
Desuden var det januar, og sommerfuglene var ikke fløjet.
Michoacáns statsadvokat udtaler sig
om aktivisten Homero Gómez González' forsvinden.
Statens Menneskerettighedskommission opfordrede til at intensivere
jagten på Homero Gómez.
Derefter blev alt sat i gang.
Embedsmænd kontaktede os,
folk fra FN, medierne.
Lokale folk og venner ringede til mig.
Klokken otte næste morgen samledes 300 mennesker for at lede.
Det bliver et hold på denne side og et hold på den anden.
Og vi ender for foden af bakken.
Lad os håbe, det lykkes.
Har I kigget her?
Nej.
I hullet dernede fandt vi manden, som blev kidnappet.
Der kan være nogen der.
- Måske. - Længere nede.
Grupperne bestod af folk fra byen, som meldte sig frivilligt til at lede.
Der er en åbning på den side.
Det var imponerende.
Da vi ankom, ventede en masse folk på os.
Vi blev delt op i grupper.
Gómez González, formand for bestyrelsen i El Rosario,
hvor det største monarksommerfuglereservat ligger,
blev sidst set mandag aften efter at have forladt et møde...
Han forsvandt fra Ocampo den 13. januar...
Man ved stadig ikke, hvor han er.
Vi startede der, hvor han blev set sidst.
En strategisk eftersøgning.
Derfra udvidede vi til andre områder.
Jeg modtog et opkald.
"Ved du, at vi har din mand?"
Rebeca ringede og sagde, at de bad om løsepenge.
"Jeg vil se ham."
De sendte et billede af Homero på knæ
og nogle mænd bag ham, som var klædt som soldater.
De sigtede på Homeros hoved.
De sagde, han var okay og ville komme hjem.
De sagde, at de tog ham for at give ham en lærestreg.
Hvis vi betalte, ville han være tilbage klokken tolv.
Vi var desperate, så vi ville betale.
Min mor kørte derud med pengene.
De ringede på hele turen og sagde, at de fulgte hende.
Hun skulle aflevere pengene, for de holdt øje med os.
De bad hende om 100.000 pesos, men hun afleverede 50.000.
Næste dag ringede de igen.
Min onkel Amado ville tale med os på anklagerens kontor.
Vi var rædselsslagne.
De sagde, at de fulgte efter os.
Og anklageren sagde: "Giv dem ikke pengene."
Jeg græd og sagde:
"Men de dræber ham."
Sagen blev sendt videre til den specialiserede kidnapningsenhed.
Vi brugte telefonsporingsteknikker.
De opkald, Homeros familie modtog,
blev sporet til et fængsel i Tamaulipas.
Miljøforkæmperen Homero Gómez blev taget for to uger siden.
Desværre er hans familie blevet ofre for afpresning fra falske kidnappere.
Man ved stadig ikke, hvor aktivisten er.
Efterforskningen er blevet sendt videre til drabsafdelingen,
som jeg repræsenterer.
Vi vil fortsætte efterforskningen, men kidnapning er udelukket.
Jeg tror på, at vi finder ham,
men jeg håber, vi finder ham i live.
Det er en delikat sag. Meget uheldig og smertefuld.
Uanset hvad guvernøren siger,
selv når han hævder, at han ville give sit eget liv,
så er han forsvundet.
Og faktum er, at der stadig er ulovlige savværker i Michoacán.
Nogle folk sagde, at de vidste, hvor han blev holdt.
Vi ledte der, men fandt intet.
Politiet afhørte dem, men de ville ikke tale.
De var bange.
I Michoacán har statspolitiet overtaget sikkerheden i Ocampo og Angangueo,
fordi 53 politibetjente fra kommunerne efterforskes for Homero Gómez' forsvinden.
Han var aktivist for monarksommerfuglen.
Politiet i kommunen stod for sikkerheden til hestevæddeløbet.
Så de første, der blev afhørt, var kommunens politibetjente.
Sagen er, at vi har en lang historie her i Michoacán
med sager om kidnapninger begået af kommunalt politi.
Michoacáns minister for offentlig sikkerhed meddeler,
at alle medlemmer af det kommunale politi i Ocampo
er blevet hentet til afhøring
på grund af deres påståede forbindelse med kriminelle organisationer.
De fleste sagde, at de ikke var til begivenheden.
De tre eller fire betjente, som var der, sagde, at de var gået tidligt.
POLITIBETJENTE AFHØRES
STADIG SAVNET
Når kriminelle grupper står bag sådan en alvorlig hændelse,
laver de aftaler.
De koordinerer med de lokale myndigheder.
Det sker, fordi familien reagerer,
og for at sikre, at kidnapperne kan føre offeret forbi politiets vejspærringer.
Det giver dem mellem 30 og 45 minutter,
hvor kidnapperne eller morderne kan flygte og undgå sikkerhedsforanstaltninger.
29. JANUAR 2020 16 DAGE SIDEN HOMERO FORSVANDT
Vi blev indkaldt af distriktsanklageren.
Jeg var på vej hjem,
og pludselig kørte en kriminalteknisk patruljevogn foran mig.
Jeg tog min telefon og tændte den.
Det første, jeg så, var nyheden om,
at der var blevet fundet en død person
tæt på det sted, hvor min far forsvandt.
Den 29. januar 2020 modtog jeg et opkald,
hvor jeg blev bedt om at komme til El Soldado,
tæt på, hvor Homero sidst blev set.
De havde fundet en død person, som måske var Homero.
Jeg kørte alene derud for ikke at skræmme min familie.
Da jeg ankom, var politiet og efterforskerne der.
POLITI - INGEN ADGANG
De lod mig gå lidt tættere på brønden.
De kaldte det "en gryde vand". Den var over seks meter dyb.
KRIMINALTEKNIK
Han lå med ansigtet ned.
De bad os vente på retsmedicineren,
så han kunne blive løftet op, og jeg kunne identificere ham.
Jeg var bange og fortvivlet.
Jeg følte tristhed og vrede og så mange følelser.
Det føles, som om ens krop svæver.
Jeg tænkte, at det var ham på grund af hans bukser.
Han havde den slags bukser på. Jeg sagde: "Det er ham."
POLITI - INGEN ADGANG
De lod mig ikke gå tæt på. De spurgte, om det var ham,
og så trak de mig væk.
Det føltes som et hårdt slag. Jeg vidste ikke, hvad jeg skulle gøre.
Da jeg gik, var min første tanke: "Hvordan siger jeg det til familien?"
Amado ringede til mig.
Jeg sagde: "Er du sikker?" Han sagde: "Ja."
Jeg krammede min mor.
Jeg sagde: "Det er slut."
I det øjeblik forstod hun det.
Da de fortalte, at de havde fundet ham,
holdt jeg Bibelen og sagde: "Tak."
Fordi jeg havde fået at vide,
at mange bliver taget, og man aldrig ser dem igen.
Ikke engang deres kroppe,
døde eller levende.
Så jeg sagde til Gud:
"Tak, fordi jeg fik en krop at begrave
og et sted at give ham blomster."
HOMEROS KROP FUNDET
Jeg sendte en journalist ud den dag.
Han tog med en anden gruppe journalister.
Han kom tilbage samme morgen,
fordi vi ikke kunne rapportere ordentligt om sagen.
HOMEROS KROP FUNDET
HOMERO GÓMEZ FUNDET DØD
Underlige varevogne med bevæbnede mænd bevogtede området.
For os journalister i Michoacán, nu mere end nogensinde,
er Michoacán er en stille zone,
fordi kriminelle i området hævner sig
med det samme mod vores kolleger.
De venter ikke.
Efter 16 dages eftersøgning har myndighederne
fundet miljøaktivisten Homero Gómez død.
Miljø- og menneskerettighedsforkæmpere siger, at de lever i konstant fare.
Vi i hans familie mistede en elsket,
og hele verden, monarksommerfuglen og skovene
mistede en stor beskytter.
Homero Gómez modtog dødstrusler på grund af sin aktivisme.
Han forsvandt den 13. januar.
En af Mexicos mest ikoniske arter, monarksommerfuglen,
har lige mistet sin største forsvarer.
I Michoacán var en drukning tilsyneladende årsagen til,
at aktivisten og beskytteren af monarksommerfuglen er død.
Ifølge Michoacáns statsadvokat blev Homero Gómez fundet død
i en vandbrønd, som bruges til landbrug.
Den indledende undersøgelse viser,
at døden indtraf for to-tre uger siden...
MICHOACÁNS STATSADVOKAT
...ingen ydre skader blev observeret.
Ansigts- og neglecyanose er til stede,
karakteristisk ved en druknedød.
På vegne af statsadvokatens kontor...
Statsadvokatens udtalelse gjorde mig vred.
Han sagde, at min fars død var et uheld, og at han var druknet.
Så
hvordan forklarer du, at min far havde flere læsioner?
Ifølge obduktionen, der blev foretaget,
havde han slået hovedet.
Vi antager, at det skete, da han faldt.
Men jeg kan forsikre jer om, at det ikke var dødsårsagen.
Indtil videre er der ingen beviser på,
at hans død var forårsaget af en voldshandling.
Så jeres hypotese er, at Homero faldt den 13. januar,
og at hans krop flød indtil 29. januar?
Ja.
13., 14., 15. JANUAR
16., 17., 18. JANUAR
19., 20., 21., 22. JANUAR
23., 24., 25., 26. JANUAR
27., 28. JANUAR
En retsmediciner kan se, om en person døde af slag,
eller om døden skyldtes et fald.
På det tidspunkt bør kroppen
RETSMEDICINER
vise tegn på nedbrydning.
Den ville have et uhyrligt udseende.
Opsvulmede øjne, hårtab, huden glider af.
Stort set uigenkendelig.
Han så ikke engang rynket eller vansiret ud.
Hænderne var en smule rynkede, som når man har hænderne i koldt vand.
Jeg tror, at de smed ham derned, for han så intakt ud.
Selv hans tøj så fint ud.
Det så rent ud.
Det var helt uskadt.
Det er et koldt sted, hvor temperaturen om natten
falder til under frysepunktet, især om vinteren.
Kroppen var i nedbrydning, men på grund af klimaforholdene
blev den bevaret og ikke helt nedbrudt.
Anklagerens version af, hvordan Homero blev fundet,
retsmedicinerens rapport om dødsårsagen, nævnte lungeaspiration.
Statsadvokaten afviste, at det kunne have været et mord.
Det gjorde os frustrerede.
Hvordan kan en vigtig persons død
blive reduceret til en fire minutters briefing?
Vi vidste, hvordan han blev fundet.
Det matchede ikke statsadvokatens forklaring.
Mange af os mente, at det ikke var et uheld.
Det var intet uheld. Det var et mord.
Stedet, hvor han blev fundet, modsiger enhver anden version.
Vi sagde: "De ledte ikke det sted, hvor Homero sidst blev set."
Det er relevant information at kunne sige:
"Hvordan kunne Homero ligge der i 16 dage, uden at de ledte der?"
Den brønd, hvor han blev fundet...
HOMEROS VEN
Hans bror Juan og jeg havde ledt der.
Og der var intet.
Hvis vi betragter geografien og vejret
det sted, hvor han blev fundet,
er det mistænkeligt at finde et lig i den tilstand efter 15 dage.
Kroppen var stadig frisk.
Den lå ikke i 15 dage under de forhold.
Det er praktisk talt umuligt.
Så alt tyder på, at han lå i vandet i meget kort tid.
Meget kort tid.
Det er derfor, vi tror,
at nogen holdt ham fanget et sted.
Og da de følte presset fra regeringen og offentligheden,
smed de ham der for at vildlede dem.
Folk fortalte os, at brønden, hvor min far blev fundet den morgen,
var omringet af køretøjer.
At de kom for at aflæsse ting der.
Da folk fortalte familien, at Homero blev holdt i El Soldado,
var det nok, fordi beboerne ved, at der er sikre huse i El Soldado.
Med andre ord, folk bliver kidnappet og efterladt der.
Og de ved, hvornår tilfangetagne folk kommer og går.
Det kan være folk fra rivaliserende karteller
eller ledere, som i Homeros tilfælde.
Nogle gange bliver de kidnappet for en løsesum.
Og alle ved, hvem de er, hvor mange de er, hvor de er.
Derfor havde folk oplysninger om, hvor Homero var,
og myndighederne ledte ikke her, men ledte andre steder.
Men de vidste det.
Som retsmedicinsk læge og videnskabsmand på dette område
ser jeg en dårlig efterforskning.
Statsadvokaten rapporterer, ifølge data,
som er bekræftet indtil videre. Tak.
MICHOACÁNS STATSADVOKAT
Hvis det ikke var direkte involvering, var det medskyldighed ved undladelse.
Alt tyder på, at det var bevidst.
Men det kræver en udførlig efterforskning at bekræfte det.
Denne sag om en druknedød ligner andre aktivistsager.
Abisai Pérez Romero blev fundet død i Tula de Allende kommune i Hidalgo.
Han dokumenterede forurening i Tula.
Ifølge obduktionen var der ingen tegn på vold.
Miljøforkæmper og plejer på et brøleabereservat i Chiapas,
José Luis Álvarez, blev fundet død ved Emiliano Zapata-vejen
i nærheden af Calatrava.
Miljøforkæmperen Adán Vez Lira er blevet myrdet.
Han arbejdede hårdt på at beskytte økosystemerne
på Veracruz' centrale kyst.
Menneskerettighedskommissionen
udtrykker sorg over drabet på Margarito Díaz González,
miljøforkæmper og fortaler for de hellige steder i Wixárica-samfundet.
De myrdede Samir Flores, Nahuatl-aktivist og modstander
af det termiske kraftværk i Huexca.
Samir døde ikke. Regeringen dræbte ham!
Vi tillader, at miljøaktivister
bliver myrdet ustraffet i Mexico.
Statsadvokaten meddeler,
at miljøaktivisten Homero Gómez er fundet død.
Ifølge de første rapporter var der ingen tegn på vold.
Statsadvokaten udelukker ikke, at han kan være druknet.
De gav os hans ejendele.
Han havde penge og sine dokumenter i bukserne.
Men da jeg bad agenten, som ledte sagen, om bilnøglerne,
havde han dem ikke.
Jeg sagde: "Efterforsker I det ikke?
De tog hans mobiltelefoner. De tog sikkert også bilnøglerne."
Jeg var vred.
Dagene gik, og de sagde: "Vi har endelig fundet bilnøglerne.
De lå begravet."
På bevisbilledet er bilnøglerne tørre,
tilsyneladende løftet op uden snavs eller pletter.
Nøglerne blev afleveret, som de blev fundet.
De rørte ikke ved dem, for når de indsamler bevismateriale,
har kriminalteknikerne handsker på for at forhindre kontaminering.
De bad mig om at køre bilen tilbage, for de havde glemt at tage billeder.
Jeg kørte den tilbage, så de kunne tage billeder
for at bevise, hvordan de fandt den.
Det gav ikke mening, for jeg havde brugt bilen i en uge
til at køre rundt og lede videre.
De tog billeder af bilen, som om den lige var blevet fundet.
Og de bruger de billeder som bevismateriale.
Vi var i tæt kontakt med en kilde hos statsadvokaten.
Fra starten så vi en masse manipulation i Homeros sag,
for der var ting, som var utrolige.
Jeg bad om, at embedsmændene, som var der med min far, blev undersøgt.
De fortalte os, at nogen havde hans iPad og hans telefon.
Vi sagde: "De har dem, ikke?"
Personen med hans telefon opladede den
og besvarede et opkald.
Og sådan fandt anklageren ud af, hvor telefonen var.
Vi mistænkte først den gruppe embedsmænd.
Den unge mand med hans ejendele var en tæt partner.
Han sagde, at min bror efterlod sine ting,
og han tog dem, så de ikke blev væk.
Han kunne ikke finde min bror og tog dem med hjem.
Jeg hedder Elizabeth Guzmán Vilchis.
Jeg arbejder for Ocampo kommune.
Jeg fik dårlig samvittighed og tænkte:
"Hvis du ikke havde inviteret ham, var han ikke kommet,
og så var det ikke sket."
Men i sidste ende ved man aldrig.
Der var flere politikerkolleger.
Det var Karina Alvarado
og Octavio Ocampo Córdoba, som var stedfortræder på det tidspunkt.
Jeg hedder Octavio Ocampo.
Jeg kendte ham gennem det offentlige liv.
Homero var også politiker,
udover at være miljøforkæmper og skovbeskytter.
Hestevæddeløb er meget populære.
Det er offentlige begivenheder.
Vi hilste på ham den dag.
Vi gav bare hånd.
Jeg gik omkring klokken 18.
Det var ikke blevet mørkt.
Vi sagde farvel. Jeg tog hjem, og han blev der.
Vores møde var så kort,
at jeg ikke vidste, at nogen havde taget hans ejendele.
Vi tilbragte cirka to timer med Homero og de andre, jeg nævnte.
Octavio Ocampo begyndte at synge.
Jeg kan ikke huske hvilken sang.
Resten af os dansede.
Så begyndte Homero og Octavio at synge en anden sang.
På billederne kan man se,
at han havde sin iPad og telefon med hele tiden.
Han lagde dem ikke engang for at danse.
Mine kolleger påstår, at han glemte dem i en bod.
Det giver ikke rigtig mening.
Hvis vi alle er samlet, og jeg ser, at du har glemt noget,
så giver jeg dig det, ikke?
Hvorfor skulle jeg tage det?
Det var Karina, der tog dem, og hun gav dem til sin fotograf.
Vi har oplysninger om det,
men ikke nok til at indlede en efterforskning.
Omkring et halvt år senere mødte jeg en kollega på statsadvokatens kontor.
Hun havde været til væddeløbet.
Hun sagde: "De dræbte Karinas fotograf, efter alt det her skete."
KARINA ALVARADOS ASSISTENT
En efterforskningsleder sagde: "Der er noget, vi ikke forstår.
Karina og Octavio bad om beskyttelse. Hvorfor gjorde du ikke det?"
"Hvorfor? Jeg har intet gjort."
Jeg er advokat og så ingen grund til beskyttelse,
for jeg har intet med det at gøre.
Vi ved, at dem, som var sammen med Homero,
fik juridisk beskyttelse mod efterforskning og afhøring.
Kan du fortælle os, hvad der skete?
Det har de ret til.
Og vi respekterer myndighedernes beslutninger.
Jeg søgte ikke om beskyttelse. Jeg har aldrig haft brug for det.
Heller ikke denne gang.
Jeg forstår ikke, hvorfor de søgte beskyttelse,
hvis de ikke er indblandet i det.
Men måske er de indblandet.
Jeg kan sige med sikkerhed, at det er umuligt.
Kollegaen, som var der, er en fornuftig kvinde.
Hun havde intet med det at gøre.
Den anden kollega, som var der...
Jeg ved ikke, om han var borgmester på det tidspunkt.
Han er en fornuftig ung mand uden skjulte motiver.
Om de var indblandet eller ej,
jeg mener, det ville være...
Jeg kan intet bekræfte.
Men jeg er ret overbevist om,
at der ikke er noget der.
Da Silvano blev guvernør, var Octavio Ocampo stedfortræder.
Silvano, Octavio Ocampo og Karina Alvarado var altid sammen.
Hvorfor havde Karinas ven Homeros ting?
Hvorfor bad Karina og Octavio Ocampo om beskyttelse?
Indtil videre er de ikke mistænkte.
Jeg ville bare have, at de vidnede om, hvad der skete,
fordi de var de sidste, der var sammen med ham.
Ikke, fordi jeg troede, at de var skyldige i noget.
Men fordi jeg tror, at de måske ved noget,
som kan føre til anholdelsen af dem, der rent faktisk gjorde det.
Homero var en vigtig person, der fordømte ulovlig skovdrift
som en af hovedårsagerne til skaderne i reservatet,
hjemstedet for monarksommerfuglen.
Symbolet blev etableret af frihandelsaftalen dengang...
Det var intet uheld.
Nogen ville ikke bare eliminere ham,
men også sende et budskab til andre sociale ledere,
som vover at beskytte træerne og lokalsamfundene.
Jeg hørte, at statsadvokaten ville efterforske mine onkler, Amado og Juan.
De virkede så bekymrede over sagen,
at de måske var involveret, så de efterforskede dem.
Michoacáns statsadvokat udøver ofte juridisk chikane
mod et myrdet offers pårørende
for at afskrække dem og forhindre, at de stiller ubehagelige spørgsmål.
Det er ikke første gang, statsadvokaten bruger den taktik
til at vende efterforskningen mod ofrene for at få dem til at trække sig
og for at stoppe mediedækningen af sagen
og i sidste ende forhindre, at der lægges pres på myndighederne.
Jeg holdt op med at kræve efterforskning på grund af frygt.
Under en efterforskning ved man aldrig, hvad der kan ske.
Ens familie er altid udsat.
Vi besluttede os for ikke at kræve mere efterforskning for at få fred.
Som du kan se, er der otte bind.
Det ligner en bunke papirer, men alt vores arbejde er her.
Og i disse filer er der intet,
som viser, at Homero,
indtil videre, at Homero
led en voldelig død.
Indtil videre har vi kun videnskabelige beviser på,
at Homero døde af kvælning ved nedsænkning,
altså at han druknede.
Myndighedernes version giver ikke mening,
og den er afvisende, på grænsen til ydmygende,
over for mediernes undersøgelser, læserne og Homeros minde.
De gør det, så distriktsadvokater ikke udsteder arrestordrer
mod ulovlige skovhuggere,
og så lejemordere og kriminelle ledere bliver løsladt,
og for at beskytte statspolitiet, som deltager i bevogtning
af konvojer med ulovligt fældet træ.
Myndighederne må blande sig.
Vi taler om distriktsadvokater og statspolitiet.
Og for at det kan ske, skal de indgå en aftale med regeringslederne.
Jeg har ingen beviser, men jeg er ikke i tvivl om,
at mordet på Homero blev beordret af organiserede kriminelle,
fordi han tiltrak myndighederne og mediernes opmærksomhed
til et område, hvor de udførte ulovlige aktiviteter i ly af mørket.
Andrés, kan du fortælle, hvis du ved det, hvem de ulovlige skovhuggere er?
Det kan jeg ikke svare på.
Det kan jeg ikke.
Tror du, at hvis du svarer, så sætter du livet på spil?
Ja.
Mit liv og mine kollegers liv.
Skovhuggerne, avocadodyrkerne
og transportfirmaerne styres af organiserede kriminelle.
De lokale betaler en del af deres indkomst for at få lov til at arbejde.
Hvem de ikke overholder det, som de har gjort indtil nu,
så bliver folk dræbt.
Ikke kun i staten, men også i kommunen.
Volden fortsætter med uformindsket styrke i Mexico.
Omar Colina Lanis, byrådssekretær i Ocampo, Michoacán,
og hans far blev skudt og dræbt i Zitácuaro kommune.
De blev fundet med skudsår i en bil.
Michoacáns statsadvokat leder efterforskningen af sagen.
Sagen om biosfærereservatet
og mordet på Homero var som en sommerfugleeffekt.
Tag for eksempel Super Bowl.
En Super Bowl-fan køber en hotdog eller en hamburger med avocado.
På sin vej til USA passerer avocadoen
gennem falske toldtjek, som ignoreres af myndighederne.
Avocadoen blev produceret i Michoacán i områder kontrolleret af kriminelle,
som, før de dyrkede avocadoer, ryddede området med ulovlig skovdrift,
og området blev forsvaret af landsbyfolk.
I dette tilfælde, Homero.
Vi må bryde kæden på et tidspunkt.
Jeg ved ikke, om det bliver i USA eller Mexico
eller med myndighedernes indgriben.
Noget går galt et sted.
Jeg tror, at alt går galt i Michoacán.
Eller som en bekendt plejede at sige:
"Alt, der kunne gå galt i Michoacán, gik endnu værre."
Michoacán mister næsten 70.000 hektar skov hvert år.
En tredjedel af dem er i det østlige Michoacán.
Og sandheden er, at det sker lige foran næsen af os.
Monarksommerfuglen, kendt for sine orange, sorte og brune vinger,
blev erklæret truet i juli sidste år af IUCN.
Fyrre år efter en af de mest vidunderlige opdagelser på planeten,
er monarksommerfuglens migration i fare.
Monarksommerfuglebestanden er faldet med mellem 22 og 72 procent
det sidste årti.
Ifølge forskere skyldes det klimaforandringer,
pesticider og ulovlig skovdrift.
Det er et faktum, at monarksommerfuglen kan forsvinde.
Vi vil fortsætte kampen.
Vores fordel er, at vejen til reservatet går gennem landsbyen.
Og vi holder vagt. Selv om de dræber os alle, stopper vi dem.
Vi beskytter området med al vores styrke.
Vores kammerat Homero beskyttede det,
og vi fortsætter hans arv.
For os som familie var det intet uheld.
Hvor er vi på vej hen, hvis der ikke er en autoritet
til disse sager?
Da vi ankom med Homero, var der fyldt med folk.
Venner, familie, medlemmer af forskellige lokalsamfund ventede på ham.
Da jeg så rustvognen komme kørende, følte jeg noget, jeg ikke kan forklare.
Mine øjne blev fyldt med tårer.
Jeg var så ked af, at min far lå i den.
Jeg havde planlagt at køre ham ud igen i vognen.
Men det ville folk ikke have.
De ville bære kisten.
Folk fra alle mulige steder samledes,
og vi gik sammen med ham.
Han blev båret en sidste gang til stedet,
hvor han blev fotograferet med sommerfuglevinger.
Vi kan mærke det! Homero er til stede!
Her, der. Homero vil beskytte os!
Det var ufatteligt.
Jeg havde taget billedet af ham for nylig, hvor han stod glad med udstrakte arme.
Nu var han tilbage det samme sted, og det så helt anderledes ud.
Han arbejdede utrætteligt på at bevare vores skove.
Vi ledte utrætteligt efter ham.
Hans familie skal vide, at de ikke er alene.
Alle hans folk er her.
Vi er her alle sammen.
Tak, alle sammen.
Så trist.
I det øjeblik indså jeg, hvor meget vi ville savne ham.
Jeg græd endda.
2. NOVEMBER 2022
På De Dødes Dag går vi hen på kirkegården
for at lægge en krans på graven
og pynte den med blomster og andre ting.
HOMEROS MOR
I al evighed, amen.
Maria, nåden og barmhjertighedens moder...
I liv og død, bed for os.
Jesu hellige hjerte...
Jeg stoler på dig.
Otomí og Mazahua-troen kalder sommerfuglene de dødes sjæle.
Homero kaldte dem "solens brude."
Sommerfuglene kommer ned efter vand.
Senere leder de efter blomster.
De rejsende, de høstende, solens brude...
De dødes sjæle.
Min far kommer tilbage med sommerfuglene.
Derfor tager jeg ud i reservatet og fordyber mig alene med sommerfuglene.
Jeg føler, at han er der med mig.
Og sammen ser vi på det hele.
Vi venter på, at solstrålerne rammer dem, og ser, hvordan de flyver rundt.
Jeg husker alle de øjeblikke og taler med ham, som om han er der,
men ved at huske fortiden.
Ilt.
- Hvad indånder sommerfugle? - Ilt.
Præcis. Sommerfuglene har brug for træer for at overleve.
Hvor skal sommerfuglene lande nu?
Nogle gange griner jeg for mig selv, fordi jeg føler, at jeg taler med min far.
Flyver højt oppe.
Hele dagen lang.
Jeg er ikke monarkernes nye vogter, men jeg vil følge i min fars fodspor.
Det har han lært mig.
Jeg vil fortsætte med alt dette, ikke forlade det.
Hans arv skal leve videre og vokse sig større.
Jeg er ikke bange, for min far sagde altid,
at vi skal gøre alt uden frygt.
Jeg er fast besluttet på det her.
I 2022 BLEV MONARKSOMMERFUGLEN ERKLÆRET FOR TRUET
HOMEROS DØD EFTERFORSKES STADIG,
MEN DER ER INGEN OPDATERINGER
Tak.
Lad os se, hvilken information I vælger.
KARINA ALVARADO TAKKEDE NEJ TIL AT BLIVE INTERVIEWET
Silvano gav et løfte, men holdt det ikke.
Ingen af dem kom nogensinde.
Vi sørger for, at ingen fælder træer.
SILVANO AUREOLES EFTERFORSKES
FOR ULOVLIG VINDING, UNDERSLÆB OG ORGANISERET KRIMINALITET
I 2022 BLEV AMADO GÓMEZ VALGT SOM OCAMPOS BORGMESTER
AMADO BESKYTTES AF VAGTER PÅ GRUND AF RISIKO FOR ANGREB
MEXICO ER ET AF DE FARLIGSTE LANDE I VERDEN FOR MILJØAKTIVISTER
DE FLESTE DRAB PÅ DEM STRAFFES IKKE
Tekster af: Mila Tempels